
Közérdekű közlemény - Ebösszeírással kapcsolatban !

Az állatok védelméről és kíméletéről szóló 1998. évi XXVIII. törvény 42/B §-a alapján a helyi önkormányzat – ebrendészeti feladatainak elvégzése, illetve a veszettség elleni oltás járványvédelmi vonatkozásaira való tekintettel – három évente legalább egy alkalommal köteles ebösszeírást végezni, mely alapján elektronikus nyilvántartást kell vezetni az ebre és tulajdonosára vonatkozó adatokról.

Tájékoztatjuk a lakosságot, hogy a nyilvántartás létrehozásának célja az oltatlan ebek kiszűrése, valamint a kóbor állatok tulajdonosainak könnyebb beazonosíthatósága.
Dunavecsén az ebösszeírás 2012. október 15. napjától 2012. november 15. napáig végzik kollegáink.

﻿
Jelen tájékoztató mellékletét képező nyomtatvány kitöltésével 2012. november 05-ig önkéntesen teljesíthető az ebekre vonatkozó adatszolgáltatás.

Az eb tulajdonosa és tartója az ebösszeíráskor köteles az adatokat az önkormányzat rendelkezésére bocsátani. Aki, ezen kötelezettségének nem tesz eleget, állatvédelmi bírság megfizetésére kötelezhető. 

 A nyomtatványokat munkaidőben a Polgármesteri Hivatalban lehet leadni. Ebösszeíró adatlap igényelhető a Polgármesteri Hivatalban vagy letölthető a www.dunavecse.hu honlapról.

Aki több kutya gondozását végzi, az minden ebre vonatkozóan köteles kitölteni a nyomtatványt. Kérjük, hogy a kitöltés során ne hagyjanak üresen részeket és ne maradjon el az aláírás. Ha valamely adat nem vonatkozik a kitöltőre, azt a sort húzza ki. 

Annak érdekében, hogy a nyilvántartás aktuális információkat tartalmazzon, az ebtulajdonosok – az összeírást követően kötelesek az adatokban bekövetkező változásokat a bejelenteni! 

